Triassicum
Triassicum (multis linguis Trias) est systema stratigraphicum et periodus geologica. Divisio infima constituit aerae Mesozoicae, septima autem ab infima aeonis Phanerozoicae. Abhinc 2 521.7 ± 0.6 centies milium annorum coepit, antecessore Permio. Finem habuit abhinc 2 013 ± 2 centies milium annorum, successore Iurassico, secundum scalam aevorum geologicorum Commissionis Internationalis Stratigraphicae. Mesozoicum et Triassicum incepta ab antiquissimis fossilibus Hindeodi parvi dantur: qui terminus eodem tempore quo maxima specierum exstinctio incedit. Triassicum in tres series dividitur, quae Triassicum inferius, medium, superius appellantur. In septem stadia dividitur, quae ab infimo ad supremum Indusium, Olenekium, Anisium, Ladinium, Karnium, Norium, Rhaetium appellantur. Nomen a Fridericus de Alberti(de) anno 1834 datum est, qui "formationem" recognovit trium stratorum in variis partibus Germaniae adsociatorum.